**„Преношење лопте у слободан круг“**

Одељење се подели у две групе и образују две колоне. Испред сваке колоне налазе се у низу по 4 обруча, у размаку од 1 m. У три обруча се налазе по једна лопта, четврти обруч је без лопте. Задатак је да ученици пренесу лопту из обруча (првог до празног) у празан обруч, и да се врате на своје место. Следећи ученик има исти задатак, и тако редом. Победник је група која је прва обавила задатак у целини.